Messiaanlik kogudus ja äratuskeskus
Au Kuningas Jeruusalem
Tuld Siionist
Pastor Oren Lev-Ari
Shalom! Olge õnnistatud Jeesuse Kristuse nimel!
Kuulutame koos Sõna:
Mul on Jumala Sõna.
Ma õpin sellest täna ja muutun.
See uuendab mu meele,
et õpiksin tundma Jumalat ja järgima Teda siin maa peal
armastuses, lootuses ja usus.
Jeesus Kristus on Jumala Sõna, kes sai lihaks ja vereks.
Kõik, mida täna õpin, murrab liha väe minu elus.
Ma kannan vilja ja annan au Jumalale,
Jeesuse Kristuse nimel, Aamen.
Tahan täna rääkida sellest, kuidas meie Isa Jumal teab,
mida kogeme ja kuhu Ta meid läkitab.
Ta saadab meile oma abi.
Kui Jumal läkitab meid kuhugi, saadab Ta meile ka oma abi.
Alati, kui Jumal räägib kellelegi või annab nägemuse,
viib Jumal ise ellu selle, mida Ta on rääkinud.
Peame vaid uskuma.
Jumalal on oma osa ja meil oma.
Jumala ülesanne on meile rääkida ja meie ülesanne on uskuda.
Jumala osa on teostada, mida Ta on öelnud
ja meie ülesanne on võtta vastu, mida Ta annab.
Tuld Siionist
Loeme koos Apostlite teod, peatükk 16.
Apostel Paulus suundub oma teisele misjonireisile.
Teisel korral käis ta kõikjal ja kohtus jüngritega.
Siin kohtab ta Timoteost ja laseb ta ümber lõigata.
Ta võttis reisile kaasa ka Siilase.
Loeme koos alates 9. salmist.
Apostlite teod 16:9
"Ja Paulus nägi öösel nägemuse:
Makedoonia mees seisis ja palus teda ning ütles:
"Tule alla Makedooniasse ja aita meid!"
Äkitselt nägi Paulus nägemuse, kus teda kutsutakse appi.
Loeme salmi 10:
"Kui ta seda nägemust oli näinud, siis me püüdsime kohe välja minna
Makedooniasse ja me olime julged selles, et Issand meid oli kutsunud
neile evangeeliumi kuulutama.
Tahan täna rääkida neile, kes on siin,
kui ka televaatajaile.
Tahan öelda ühe asja:
Jumal teab, mida te kogete.
On inimesi, kellele Jumal räägib ja õhutab neid palvetama
mõnede inimeste eest.
Ta läkitab sind aitama teatud inimesi.
Arvame, et oleme üksi ja keegi ei tea, mida kogeme.
Abi tuleb Jumalalt.
Jumal saadab su juurde inimesi,
et sa saaksid Jumalalt abi.
On selge, et nad pidid kuulma Kristuse evangeeliumi. Miks?
Arvad, et kui vajad raha või tervenemist,
peab Jumal andma sulle tervenemist, raha jne.
Jumal aga tegutseb teisiti.
Ta saadab oma kuningriigi evangeeliumi -
Jeesuse Kristuse evangeeliumi.
Evangeelium ütleb, et Jumal läkitab oma Sõna ja tervendab.
Arvame, et meie vajadused täidetakse nii -
kui vajame raha, peame saama raha.
See ei ole nii!
Kui vajame midagi, saadab Jumal oma Sõna ja abi.
Ta saadab inimesi, kes võivad anda sulle sõna,
mis on vaimne ja Vaimus. Nii muutub su usk elavaks.
Sa võtad vastu Sõna ja see saab su elu allikaks.
Au Kuninga Kogudus
Kui arvad, et keegi ei tea, millest sa läbi lähed ja mida koged,
tahan sulle öelda, et Jumal on meie hea Isa,
kes teab, mida kogeme.
Seda on juhtunud mu elus mitmeid kordi.
Olen kindel, et Jumal räägib inimestele
ja õhutab neid minema venna või õe juurde ja ütlema neile,
et Jumal armastab neid ja teab nende olukorda.
Paljud inimesed tulevad minu juurde ja Jumal läkitab mind teiste juurde.
Tahan olla inimene, kes tuleb sinu juurde ja ütleb,
et Jumal teab su probleeme ja vajadusi.
Ta tahab sind aidata ja täita kõik su vajadused.
Sa pead vaid vastu võtma Jumala armastuse ja mõistma,
et Jumal on armastus ja teab, kus me oleme.
Ta tahab meid aidata.
Kuningas Taavet ütles: Tõstan silmad Jumala mägede poole.
"Ma tõstan oma silmad mägede poole, kust mulle abi tuleb!
Abi tuleb mulle Jehoova käest, kes on teinud taeva ja maa!"
On väga oluline, et me ei alistuks,
vaid saaksime tugevamaks Jeesuses Kristuses.
Tunnistame Jumalale oma probleemid.
Vajan tervenemist, olen haige, kuid tean, et saatsid oma tervendava Sõna.
Tean, et Jeesuse vermete tõttu on mulle tervis tulnud.
Minu osa on uskuda, võtta vastu ja kuuletuda
ja öelda: mitte minu tahtmine, vaid sinu tahtmine sündigu.
Tahan rääkida nüüd televaatajatega.
Kui teil on raskusi, võite saata meile tekstisõnumi.
Võite saata palvesoove ka e-maili teel.
Palvetame teie eest ja kinnitame teid Sõnaga.
Saadame teile iga kuu sõna Jumalalt.
Kirjutage meile oma vajadustest ja seisame koos teiega
Issanda Jeesuse Kristuse ees ning palume Temalt abi.
Tahame olla inimesed, kes räägivad teie ellu Jumala Sõna.
Tahan olla Jumala käsutuses, palvetada teie eest
ja õnnistada teid Jeesuse Kristuse nimel.
Ei ole oluline, kus te olete, elate või mis keelt te räägite.
Tahan öelda, et Jumal on armastus ja Ta armastab meid.
Kõik raskused on vaid ajutised,
kuid meie ees laiub igavik ja Jumala tahe kestab igavesti.
Tuld Siionist
Vennad ja õed!
Jumal saatis apostel Pauluse täitma Jumala tahet.
Seal oli vajadus.
Tahan öelda, et Jumal ei vasta vajadustele, vaid usule.
Jeesus ütles meile nii: "Ärge muretsege ühtigi."
"Otsige esiti Jumala riiki ja tema õigust,
siis seda kõike antakse teile pealegi!"
See on tõde.
Jeesus ütles: "Kui nüüd teie, kes olete kurjad,
mõistate anda häid ande oma lastele, eks palju enam teie Isa taevas
anna häid ande neile, kes teda paluvad."
Teises evangeeliumis öeldakse, et Ta annab meile Püha Vaimu.
Vajame Jumala Vaimu, sest kui saame Püha Vaimu,
saame ka tervenemise ja Sõna Jumalalt
ning Jumal täidab kõik meie vajadused oma au rikkust mööda
Kristuses Jeesuses.
See on väga oluline.
Mõistame siis, et Jumal on armastus ja Ta on meie Isa.
Tunnistame Talle oma probleemid ega peida neid.
Näiteks, kui vajan tervenemist, tean,
et Jeesuse vermete kaudu on mulle tervis tulnud.
Tunnistan, et vajan abi majanduslikus valdkonnas.
Tean siiski, et Jumal õnnistab mind
oma rikkust mööda Kristuses Jeesuses.
Kui see, mida kuulutame, ühtib meie südamega,
ja Jumal näeb, et see tuleb meie südamest,
saadab Isa meile oma abi.
Mis juhtus Pauluse ja Siilasega?
See on väga oluline.
Vaatame, mis nendega 16. peatükis juhtus.
"Aga sündis, kui läksime palvusele, et meile tuli vastu tüdruk,
kellel oli lausuja vaim.
See tõi oma isandaile palju kasu lausumisega."
Ta rääkis tulevikust ja inimesed maksid selle eest.
Tahan teile meenutada, et usklikel on prohvetlik kuulutamise vaim.
Ilmutuse raamat 19:10 ütleb,
et Jeesuse tunnistus on prohveti kuulutamise vaim.
Meil on Püha Vaimu annid nagu tarkuse ja teadmise sõna.
Ometi paljud usklikud, kes ei tea, mis see on,
püüavad ennustada.
Kuid see ei ole Püha Vaimu and.
Tarkuse ja teadmise sõna tähendavad seda,
et kuuleme Jumalalt midagi tuleviku kohta.
Ennustamine ja prohveteerimine on kaks erinevat asja.
Seetõttu peame prohveteerides olema ettevaatlikud, kust see tuleb.
Peame liikuma Pühas Vaimus.
Au Kuninga kogudus.
Tema tuli Paulusele ja meile järele, kisendas ning ütles:
"Need inimesed on kõigekõrgema Jumala sulased,
kes teile kuulutavad õndsuse teed!"
Ja seda ta tegi mitu päeva. Aga Paulusel oli meel haige,
ja ta pöördus ümber ning ütles vaimule:
'Ma käsin sind Jeesuse Kristuse nimel välja minna tema seest!'
Jumala lastel on meelevald käskida Saatana vaimseid jõude
ja need peavad kuuletuma sellele, mida ütleme,
sest ütleme seda nimes, mis on üle kõigi nimede.
Jeesus võitis Saatana ja andis meile oma au,
meelevalla ja väe Pühas Vaimus.
Me peame seda kasutama.
"Aga kui tüdruku isandad nägid, et nende kasu lootus oli lõppenud,
võtsid nad Pauluse ja Siilase kinni ja vedasid nad turule ülemate juure.
Ja nad viisid nad pealikute ette ning ütlesid:
"Need inimesed teevad meie linna rahutumaks ja nad on juudid!
Nad kuulutavad kombeid, mida meil kui roomlasil
ei sünni vastu võtta ega täita!"
Isegi inimesed, kes Jumalat ei tundnud, teadsid,
et Paulus õpetas midagi, mida tuleb vastu võtta ja täita.
Tahan öelda teile, et kui kuulete Jumala Sõna,
on teie ülesanne Jumala lastena õpetus vastu võtta
ja seda järgida. Nii on meil kordaminek.
Joosua raamatu 1. peatükis öeldakse, et siis on meil kordaminek kõiges.
Neid peksti ja nad heideti vanglasse.
Salm 23:"Ja kui nad neile olid palju hoope annud, viskasid nad nemad
vanglasse ja käskisid vangihoidjal neid hoolsasti valvata.
Niisuguse kange käsu saanud, heitis ta nad kõige kindlamasse
vangihoonesse ja pani nende jalad pakku."
See meenutab mulle vahel meie enda elu.
Vahel tunneme, nagu oleksime sisemises vanglas.
See on hirmus.
Siin viidatakse, nagu ei pääseks nad sealt enam kunagi välja.
Mõned meist kogevad nagu oleksid nad vanglas,
kuna Jumal rääkis meile oma Sõna. See on väga oluline.
See on Saatana töö.
Saatan püüab viia meid kohta, kus hakkame kahtlema, kartma
ja liigume tagasi.
Tuld Siionist
Jumal ütles: "Seiske nüüd!"
Apostel Paulus oleks võinud öelda:
"Jumal, sa ju rääkisid mulle!
Aga mind peksti ja siin ei ole midagi avatud."
Paulus ei teinud seda, sest ta tundis Jumalat.
Jesaja raamatus öeldakse, et Jumala Sõna ei tule tühjalt tagasi,
vaid teeb maa peal Jumala tahtmist.
Apostel Paulus tundis Jumalat piisavalt hästi.
Ta teadis, et Jumal oli temaga rääkinud
ja selles linnas oli tööd teha.
Ta ei andnud alla, vaid tegi midagi hoopis muud.
Võib-olla mõned teist, kellega Jumal on rääkinud,
tunnevad end kui vanglas, kuna olete kogenud rünnakuid.
Võib-olla keegi tunneb, et tal ei ole väljapääsu.
Võib-olla tunnete, et teie jalad on pakus nagu Paulusel.
Võib-olla on teil selline tunne, aga mul on teile Sõna.
Jumal ütleb Jeremija raamatus:
"Minu mõtted on rahu, mitte õnnetuse mõtted,
et anda teile tulevikku ja lootust."
Kuulutan seda sõna täna Jeruusalemmast kõigile, kes kuulevad.
Jumal tahab anda teile tulevikku ja lootust
ja Ta tahab teid õnnistada. Aamen!
Kuulake!
Väljend "keskööl" salmis 25
tähendab vaimselt kõige raskemat aega.
Kui olete vahel olnud haiged, mõistate, millest räägin.
Muide, kõik valud ja haigused algavad öösel.
Päeval on veel hea olla, aga öösel algavad äkitselt valud.
Öeldakse, et seestunud inimesed teevad öösel veidraid asju.
Pimeduses tehakse kõiki halbu asju.
Võib-olla koged täna enda ümber pimedust ega tea, mida teha.
Kuulake, mida Paulus tegi!
"Keskööl palvetasid Paulus ja Siilas ning kiitsid lauldes Jumalat.
Ja vangid kuulsid neid."
Nad hakkasid lauldes ülistama ja palvetama.
Siin öeldu on väga tähtis.
Seal oli ka teisi vange.
Arvan, et seal oli isegi halbu inimesi -
mõrvareid ja igasuguseid vange.
See oli vangla kõige sügavaim sopp,
väga pime ja hirmus paik.
Paulus ja Siilas hakkasid seal oma usku kuulutama.
Kui tunned, et keegi ei saa sind aidata ja oleksid kui vanglas,
nagu oleks su käed ahelais ja jalad pakus,
tahan öelda, et sul on tulevik ja lootus.
Kuuluta oma usku ning hakka palvetama ja ülistama.
Mõistan, et mõned teist ei suuda ülistada,
kuna teil ei ole põhjust.
Paulus ja Siilas olid siin hirmsas olukorras.
Neid piitsutati ja nende jalad olid pakus.
Kõik oli lukus ja puudus igasugune väljapääs.
Vaid üks sõna ja nad oleks võidud tappa.
Ometi hakkasid nad palvetama ja laulma.
Vahel tunnen, et mu ümber on pimedus ja mul on raske palvetada.
Sel juhul lähen Isa juurde ja ütlen:
"Isa, ma tean, et Sinul on kõige jaoks lahendus.
Armastan sind. Aita mind!"
Atmosfäär mu ümber muutub ja saabub Püha Vaimu võidmine.
Siis kogen, et Isa muudab kõik.
Kui nemad hakkasid palvetama, tuli äkitselt suur maavärin.
Kui oled täna saatana vanglas, hakka laulma ja palvetama,
ning Jumal saadab võimsa maavärina,
nii et vangla alused värisevad.
Vangihoone alused hakkavab vabisema
ja salmis 26 öeldakse:
"Kõik uksed läksid lahti ja kõikide köidikud pääsid valla."
Mul on sulle täna Sõna:
Jumal tahab purustada kõik ahelad su elus Jeesuse Kristuse nimel.
Jumal tahab, et kõik Saatana tööd su elus lõppeksid.
Pidage meeles, mida Jeesus ütles:
"Tulin maailma tühistama Saatana tegusid."
Kuulutan täna, et Jeesus teeb tühjaks
kõik saatana teod teie elus.
Au Kuninga kogudus
Halleluuja! Tänu Jumalale!
Tahan palvetada täna, et Jumal õnnistaks teid
ja annaks teile vastuseid.
Tahan palvetada, et tunneksite elavat Jumalat
kui oma Isa ja Tema südant,
et teaksite nüüd ja igavesti,
et Jumal ei jäta teid üksi raskes ja pimedas kohas.
Jumal teab teie olukorda.
Kui teil on parandamatu haigus,
tahan teile öelda, et Jumal saatis Jeesuse Kristuse
ja Tema vermete läbi on meile tervis tulnud.
Kui vajate rahu oma perekonda,
tahan teile öelda, et rahu algab teie enda südamest.
Jeesus tuli, et anda meie südameisse oma rahu.
Roomlastele 5:5 öeldakse:
"Aga lootus ei jäta häbisse, sest Jumala armastus on välja valatud
meie südameisse Püha Vaimu läbi, kes meile on antud."
Tahan palvetada kõikide eest Jeesuse nimel.
Meie Isa Jumal on armastus.
Palun, et Püha Vaim puudutaks igaühe südant,
nii siin, kui seal, kus inimesed mind vaatavad.
Isa, vasta nende palvetele!
Võtan meelevalla ja murran kõik Saatana tööd teie elus Jeesuse nimel.
Kuulutan Püha Vaimu võidmist
ja Jeesuse Kristuse verd.
Palvetan nimes, mis on üle igast nimest -
meie Issanda Jeesuse Kristuse nimel.
Tahan teid õnnistada. Isa, palun näita neile oma armastust
ja aita neil see vastu võtta.
Et nad võtaksid vastu Kristuse armu
ja oleksid osaduses Püha Vaimu kaudu,
Issanda Jeesuse Kristuse nimel.
Usun, et nautisite koosveedetud aega,
et saite midagi ja Jumal rääkis teiega.
Ärge jätke Tema ligiolu ega seda,
mida täna selle sõna kaudu saite. Hoidke sellest kinni.
Tõstke käed ja ülistage Isa Jumalat.
Kui vaatate mind televisiooni või interneti vahendusel -
Jumal on ka seal, kus teie olete.
Armastame teid ja Jumal armastab teid veelgi enam.
Saatke meile tekstisõnumi või e-mailiga oma palvesoovid.
Saadame teile iga kuu Jumala Sõna
ja julgustame teid.
Jumal õnnistagu teid Jeesuse Kristuse nimel!
Issand õnnistagu teid ja hoidku teid!
Issand lasku oma pale paista teie peale ja olgu teile armuline!
Issand tõstku oma pale teie üle ja andku teile rahu!
Jeesuse Kristuse nimel, Aamen!
Tõlge: Monika Jaaguri